Diari Oficial de la Generalitat Valenciana


Sumari del DOGV 5336, del 31-08-2006 (2006/9593)

RESOLUCIÓ de 13 de juliol de 2006, per la qual es declara àrea de rehabilitació d'escassos recursos la colònia santa isabel, de Sant Vicent del Raspeig.
--------------------------------------------------------------------------------------------------------------------------------------------------------

### Dades del document

Número de DOGV
:   5336

Data del DOGV
:   31-08-2006

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2006/9593


Organisme emissor
:   Conselleria de Territori i Habitatge

Tipus de document
:   Resolució

RESOLUCIÓ de 13 de juliol de 2006, per la qual es declara àrea de rehabilitació d'escassos recursos la colònia santa isabel, de Sant Vicent del Raspeig. [2006/9593]  
Per Resolució d'aquesta Direcció General, en data 15 d'octubre de 2002, es declara el grup d'habitatges Colònia de Santa Isabel, a Sant Vicent del Raspeig com a grup d'escassos recursos.  
La Colònia es compon de 23 blocs d'edificis, principalment de sis altures, sense ascensor, amb un total de 844 habitatges de reduïdes dimensions i tres blocs annexos d'una altura destinats a locals i garatges.   
La població resident en el barri és molt canviant i compta amb escassos recursos econòmics la qual cosa dificulta la possibilitat d'arribar a acords per al manteniment i la reparació dels elements comuns dels edificis.  
Les actuacions previstes en la colònia consistixen en la rehabilitació estructural d'elements comuns i la restauració de façanes dels edificis. D'aquestes actuacions es troba executat el 71,09% del seu pressupost i en execució el restant 28,91%.  
De conformitat amb l'informe tècnic adjunt i l'article 18, punt 1, del Decret 81/2006, de 9 de juny, del Consell que establix la possibilitat de declarar com a àrees de rehabilitació, els edificis, grups o conjunts d'habitatges de disseny unitari, destinats a residència habitual i permanent d'usuaris amb escassos recursos econòmics, sobre els quals siga necessari realitzar i programar intervencions amb l'objecte de promoure la rehabilitació integral per trobar-se en procés de degradació o per trobar-se afectats per qualsevol tipus de patologia, a fi de garantir el compliment dels requisits bàsics de seguretat i funcionalitat així com els derivats d'aquestes que afecten l'habitabilitat i on es faça necessària la intervenció subsidiària de l'administració, resolc:  
Declarar com a Àrea de Rehabilitació d'Escassos Recursos la Colònia de Santa Isabel de Sant Vicent del Raspeig, format per 844 habitatges, segons preveu l'article 18 del Decret 81/2006, de 9 de juny, del Consell, atesos els requisits i les limitacions que s'hi establixen, l'IVHSA ha sigut declarat com a ens gestor per Resolució de data 15 d'octubre de 2002,.  
La present resolució s'adequarà als requisits per a l'obtenció de les qualificacions provisional, si és el cas, i definitiva de l'actuació, i la quantia de l'ajuda a càrrec dels fons de la Generalitat, serà determinada en la seua liquidació final, de conformitat amb el Decret 81/2006, de 9 de juny, del Consell de la Generalitat.  
València, 13 de juliol de 2006.. El director general d'habitatge i projectes urbans: Bernabé Bueno Miralles.